眾神之王 Óðinn
正係同佢嘅朋友 Hœnir
及愛攪惡作劇臭名遠播嘅
Loki 一齊探索九界
佢哋經過漫長旅程後
到達咗係侏儒住處嘅黑暗原野
喺座瀑布前停下來飲水
Óðinn 同 Hœnir 都好期待
同侏儒王 Hreiðmarr 見面
但 Loki 無聊又餓
眼見附近有隻水獺
Loki 向佢個頭掟一塊石頭
殺死咗佢
Loki 拎住水獺皮
懒洋洋咁跟著後面
當佢哋拜訪 Hreiðmarr
國王面色變得蒼白
因為 Loki 拎住嘅正係侏儒王兒子
化身成水獺時身體嗰層皮
Hreiðmarr 叫佢另外兩個仔
Fáfnir 同 Regin
一齊將眾神捆綁
國王決定如果佢哋要離開
就按慣例用黃金交換
但前提係，佢哋要用
最好嘅黃金填滿水獺皮
直至連一根毛都睇唔到為止
由於水獺嘅皮可以無限撐大
意味著要取得幾乎不可能達到
數量嘅黃金——
但 Loki 有個想法
侏儒係大師級嘅工匠
侏儒之一 Andvari
據說創造咗一啲奇蹟嘅作品
Andvari 通常會化身成魚嘅型態
然後有一日佢潛得
比以往任何時候都更深——
深到水仙女居住嘅地方
仙女正喺度守護著無數嘅金堆
開始時 Andvari 只係想
睇下佢哋嘅寶藏
但當啲仙女嘲笑佢笨拙嘅外表
激嬲咗 Andvari
佢就去搶走仙女嘅黃金
Andvari 用仙女嘅黃金
製造咗一隻特別嘅戒指
只要佢戴上隻戒指
佢嘅財富就會越來越多
Loki 認為 Andvari 嘅財富
就係解決佢哋被囚禁問題嘅絕佳辦法
他回到瀑布用法術製造咗一張巨網
撈出一條向前游嘅魚
就係 Andvari
佢喺度扭動身體
Loki 奚落佢同要佢把寶藏交出來
如果唔係就會殺咗佢
Andvari 帶 Loki 返回巢穴
因爲 Loki 滿意睇到一堆堆嘅黃金
就放咗 Andvari ——
但喺侏儒嘅手指突然間閃亮
提醒咗 Loki 漏咗
其中最巨大嘅寶藏
儘管 Andvari 求饒
Loki 重係剝咗佢隻戒指
Andvari 好嬲，詛咒嗰隻戒指
聲稱未來所有人擁有啲隻戒指
都會大禍臨頭
Loki 返到皇宮
Andvari 嘅黃金似乎成功
把水獺皮裝滿
但當 Hreiðmarr 檢查水獺皮
佢發現咗一條光禿禿嘅鬍鬚露咗出來
所以，眾神要交出戒指
當 Hreiðmarr 戴上戒指
Regin 因為睇到父親眼中嘅貪婪
就忍不住顫抖
而佢嘅哥哥 Fáfnir
好妒忌咁望著佢父親
之後 Fáfnir 要求 Hreiðmarr 分享佢嘅財富
Hreiðmarr 拒絕咗
所以，Fáfnir 殺咗佢父親
除咗父親手指上令人眼紅嘅戒指
帶著寶藏逃離城堡
佢去到一座山洞
緊緊將自己蜷縮喺寶藏嘅周圍
但指環輕而易舉就操控著佢
隨著時間過去
Fáfnir 變咗一條好得人驚嘅龍
與此同時，Regin 喺腦海浮現
Fáfnir 嘅背叛同佢守護著嘅寶藏
Regin 終於請咗忠誠又勇敢嘅
養子 Sigurd 來幫佢
屠殺曾經係佢哥哥嘅怪獸
Sigurd 聽從指示殺咗 Fáfnir
喺之後， Regin 吩咐 Sigurd 
去烤巨龍嘅心畀佢食
Sigurd 準備好龍嘅心臟畀 Regin
喺之前，佢嘗咗嘗啲血
當 Sigurd 舌頭碰到啲血液嘅一刻
佢聽明白周圍啲雀仔
喺度吱吱喳喳唱乜嘢
雀仔唱著只有一件事：
Regin 將會殺死佢
因此，Sigurd 殺咗 Regin
並奪取佢啲財富
呢個只係開始
喺後來嘅幾年，嗰隻戒指會撕裂家庭
同為相愛嘅人帶來厄運
開始時畀主人擁有權力
但到最後摧毀佢嘅一切
Andvari 嘅詛咒發動咗一個
將會吞噬許多生命嘅惡性循環
以及啟發咗十九同二十世紀
當中一些最有影響力嘅作品